Държавен вестник, бр. 6, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  6
РЕШЕНИЕ
за задължаване на Министерския съвет да 
промени Плана за възстановяване и устой-
чивост в част енергетика
Народното събрание на основание чл. 86, 
ал. 1 от Конституцията на Република Бъл-
гария, Решение на Народното събрание от  
31 януари 2020 г. (ДВ, бр. 11 от 2020 г.), Ре-
шение на Народното събрание от 8 ноември 
2022 г. (ДВ, бр. 90 от 2022 г.) и чл. 85, ал. 1 
от Правилника за организацията и дейността 
на Народното събрание
Р Е Ш И :
I. 1. Задължава Министерския съвет чрез 
заместник министър-председателя по управ­
ление на европейските средства и министъра 
на енергетиката в срок до 31 март 2023 г. да 
предприеме всички необходими действия и 
на основание чл. 21 „Изменение на плана за 
възстановяване и устойчивост“ от Регламент 
(ЕС) 2021/241 на Европейския парламент и на 
Съвета от 12 февруари 2021 г., включително и в 
редакцията му след постигнатото на 14 декем-
ври 2022 г. политическо споразумение между 
Съвета и Европейския парламент относно 
изменения Регламент, въз основа на промяна 
в обективните обстоятелства, невъзможността 
на България да изпълни поетия ангажимент 
и с цел постигане на приоритетите на плана 
REPowerEU да отправи обосновано искане 
до Комисията, като направи предложение за 
изменение на Плана за възстановяване и устой-
чивост на Република България и да постигне 
съгласие и предварителна положителна оценка 
от Европейската комисия относно изменение 
на Плана за възстановяване и устойчивост 
на Република България в следните раздели:
1.1. В раздел 2.Б. „Зелена България“, 
2.Б.1. Нисковъглеродна икономика, Реформа 
10 „Декарбонизация на енергийния сектор“ 
(стр. 113) да отпадне поетият ангажимент 
за намаляване на въглеродните емисии от 
производство на електроенергия с 40 % до 
края на 2025 г., вземайки изходните нива 
от 2019 г. Министерският съвет следва да 
предприеме такива действия, с които да га-
рантира привеждането на ангажиментите за 
декарбонизация в Реформа 10 на Националния 
план за възстановяване и устойчивост в съ-
ответствие с общоевропейските цели, като се 
осигури работата на централите на въглища 
без ограничение поне до 2038 г.
1.2. Всички текстове от Националния план 
за възстановяване и устойчивост и съпътства-
щите документи и законодателни инициативи, 
свързани с поетия ангажимент за намаляване 
на въглеродните емисии от производство на 
електрическа енергия с 40 % до края на 2025 г., 
вземайки изходните нива от 2019 г., отпадат.
1.3. Във връзка с преговорите Министерски-
ят съвет да договори максимално добри условия 
за Република България в сектор „Енергетика“ 
в съответствие с мерките и възможностите 
за финансова подкрепа по Регламент (ЕС) 
2021/241 за създаване на механизъм за въз-
становяване и устойчивост на новия план на 
Европейския съюз – REPowerEU.
II. 1. В раздел 2.Б. „Зелена България“, 
2.Б.1. Нисковъглеродна икономика, Рефор-
ма 10, Инвестиция 8: Национална инфра-
структура за съхранение на електрическа 
енергия от ВЕИ /RESTORE/ (стр. 115), да 
се преработи в грантова схема за батерии за 
физически и юридически лица с интензитет 
на помощта 50 %.
2. Развитие на електропреносната и елек-
троразпределителните мрежи.
3. В раздел 2.Б. „Зелена България“, 2.Б.1. 
Нисковъглеродна икономика, Инвестиция 
7: Развитие на използването на геотермал-
на енергия в България за производство на 
електрическа и топлинна енергия, 50 % от 
сумата да се пренасочи в раздел 2.Б. „Зелена 
България“, 2.Б.1. Нисковъглеродна икономи-
ка, Инвестиция 1: Енергийна ефективност в 
сграден фонд – за многофамилни жилищни 
сгради, а останалата сума да се преформулира 
като грантова схема за физически и юриди-
чески лица с интензитет на помощта 50 %.
4. Възлага на Министерския съвет чрез 
заместник министър-председателя по управле-
ние на европейските средства, чрез Централ-
но координационно звено и в съответствие 
с чл. 21 на Регламент 2021/241 да осигури 
пренасочване на всички текущо спестени 
средства при изпълнение на проектите от 
Националния план за възстановяване и устой-
чивост, включително при тяхно приключване 
и/или прекратяване към „Зелена България“, 
компонент 4. Нисковъглеродна икономика, 
Проект „Подкрепа за устойчиво енергийно 
обновяване на жилищния сграден фонд“.
4.1. Възлага на Структурата за наблюдение 
и докладване по Националния план за възста-
новяване и устойчивост в Министерството на 
регионалното развитие и благоустройството 
да преразгледа за следващи приеми по компо-
нент 4. Нисковъглеродна икономика, Проект 
„Подкрепа за устойчиво енергийно обновяване 
на жилищния сграден фонд“, както следва:
– бюджетните лимити на териториално 
ниво (общини) с оглед осигуряване провеж-
дането на балансирана регионална политика;
– допустимостта на еднофамилните жи-
лищни сгради;
– самоучастието на крайните бенефициен-
ти, включително предвид предстояща реформа, 
дефиниция и критерии за „енергийна бедност“ 
за домакинствата в Закона за енергетиката.
5. Реформа 11 „Подобряване на корпора-
тивното управление на държавните компании 
в енергийния сектор“, свързана с отделянето 
на собствеността на двата оператора („Бул-
гартрансгаз“ – ЕАД, и ЕСО – ЕАД) от корпо-
ративната структура на „Български енергиен 
холдинг“ – ЕАД, да отпадне.